Foto: RIA Novosti 4 dekabrdan boshlab S7 Airlines Novosibirsk - Namangan - Novosibirsk yo‘nalishi bo‘ylab muntazam reyslarni amalga oshira boshlaydi. Bu haqda Tolmachyovo aeroporti matbuot xizmati xabar bermoqda. Reyslar seshanba kuni, yo‘lovchilarni iqtisod va biznes-klass salonlarida tashishga mo‘ljallangan Airbus A320 samolyotlarida amalga oshiriladi. Novosibirskdan S7 3307 reysi soat 13:55da parvoz qiladi va 14:55da Namanganga yetib keladi. S7 3308’ning Namangandan Novosibirskka parvozi 16:25da boshlanadi, yetib kelishi esa - 21:20da. Har bir aeroport uchun mahalliy vaqt ko‘rsatilgan. Yangi reys ochilishi bilan Novosibirskda S7 Airlines yo‘nalish tarmog‘i bo‘yicha ikki tomonlama parvozlar O‘zbekiston fuqarolari hamda Uzoq Sharq va Sharqiy Sibir shaharlari aholisiga qulaylik yaratadi. Eslatib o‘tamiz, avvalroq Farg‘ona va Irkutsk to‘g‘ridan-to‘g‘ri aviareys bilan bog‘lanishi xabar qilingandi.